پاسلی قیلینج (تورکو ناغیل)
بیری واریدی بیری یوخیدی. اصفحان ولایتینده بیر پادشاه وار ایدی. بو پادشاهین اوچ اوغلو واریدی.
گون گئچیر، آی دولانیر، وقت گلیر کی پادشاه قوجالیر. پادشاه بؤیوک اوغلو احمدی یانینا چاغیریب دئییر: اوغلوم منیم وقتیمه آز قالیر. قوجالمیشام. بوگون ساباح اؤلوب گئدجییم. سؤزلریمه قولاق آس سنی مملکته پادشاه، محمدی وزیر، کیچیک قارداشینیزیدا وکیل تعیین ائدیرم. سیزه بیر وصیتیم وار. نبادا اونو یادینیزدان چیخارداسینیز. منیم سرایینین قیرخینجی اوتاغیندا بیر صاندیق وار. ایچینده کؤهنه پاسلی بیر قیلینج وار، هارا سفره گئتسه نیز اونو بئلینیزه باغلایین. سیزه هئج کیم باتا بیلمز.
پادشاه بونو دئییب عؤمرونو باغیشلادی اولادلارینا. آتالاری اؤلندن سونرا بؤیوک قارداش پادشاه اولدو.
بیر نئچه گون تازا پادشاه دولت ایشلری ایله مشغول اولدوقدان سونرا فکرلشدی کی، بیراز مملکتی گزیب دولانسین. گونلرین بیرینده پادشاه یولا حاضیرلاشدی. اورتانجیل قارداشی اؤز یئرینه قویوب بیر آز قوشون گؤتوروب یولا دوشدو. ائله بو وقت کیچیک قارداش دئدی:
- آتامین وصیتینی یءرینه یئتیر. سفره گئدیرسن پاسلی قیلینجی بئلینه باغلا. سونرا گئت.
توضیحات:
- نام کتاب: پاسلی قیلینج
- زبان: ترکی
- فرمت فایل : پی دی اف PDF
- تعداد صفحات : 13
- حجم : 1 MB
- پسوورد و منبع : www.aharri.ir
لینکهای دانلود:
azb_Arab azb_Arab azb_Arab azb_Arab azb_Arab azb_Arab prs_Arab urd_Arab urd_Arab pes_Arab prs_Arab ara_Arab prs_Arab pes_Arab